Fredag formiddag var der grundlovsforhør ved retten i Hjørring. En 23-årig aalborgenser sigtes for overtrædelse af  §191: "Den, som i strid med lovgivningen om euforiserende stoffer til et større antal personer eller mod betydeligt vederlag eller under andre særligt skærpende omstændigheder overdrager euforiserende stoffer, straffes med fængsel indtil 10 år. Angår overdragelsen en betydelig mængde særlig farligt eller skadeligt stof, eller har overdragelsen af et sådant stof i øvrigt haft en særlig farlig karakter, kan straffen stige til fængsel i 16 år." Efter anmodning fra anklageren valgte dommeren at dobbeltlukke dørene p.gr.a. sagens karakter.

Referat:
Et grundlovsforhør fredag formiddag sluttede brat, da dommeren accepterede anklagerens ønske om dobbelt lukkede døre. Sagen handler om salg af narko og kan give fængsel i op til 10 år.